হৃৎপিণ্ড
হৃৎপিন্ডের সর্ববামের নিম্নগামী ভোঁতা অংশকে এ্যাপেক্স বলে। হৃৎ স্পন্দন শোনার জন্য একটি স্টেথোস্কোপ সরাসরি এ্যাপেক্সের উপর স্থাপন করা যায়। এটি বাম মধ্য-ক্ল্যাভিকুলার রেখায় ৫ম ইন্টারকস্টাল স্থানের পেছনে অবস্থিত। স্বাভাবিক পূর্ণবয়স্ক ব্যক্তির হৃৎপিন্ডের ওজন ২৫০-৩৫০ গ্রাম (৯-১২ আউন্স)। কিন্তু একটি অসুস্থ হৃৎপিন্ড বিবৃদ্ধির (organ hypertrophy) কারণে ১০০০ গ্রাম পর্যন্ত হতে পারে। এটি চারটি প্রকষ্ঠ নিয়ে গঠিত: উপরে দুটি "অলিন্দ" (atrium) এবং নিচে দুটি "নিলয়" (ventricle)। নিম্নের বামের ছবিটি ৬৪ বছর বয়স্ক পুরুষ হতে সদ্য বিচ্ছিন্নকৃত একটি হৃৎপিন্ডের।
পর্শুকা
পর্শুকা বা পিঞ্জরাস্থি মানবদেহের এক প্রকার সরু,লম্বা, বাঁকা,অস্থি। মানবদেহে ১২ জোড়া পর্শুকা আছে।এগুলো হলো বুকের অস্থি।পর্শুকার পশ্চাৎপ্রান্তে ফ্যাসেটবাহী মস্তক(Capichulam-ক্যাপিচুলাম)।ক্রেস্টবাহী গ্রীবা,সহযোগীতল সহ টিউবার্কল এবং কোণ সৃষ্টি করে যা বাকানো দেহ দিয়ে গঠিত।মস্তক,গ্রীবা থোরাসিক কশেরুকার দেহের সাথে যুক্ত থাকে।টিউবার্কল দ্বারা একই কশেরুকার ট্রান্সভার্স প্রসেসের সঙ্গে যুক্ত থাকে। পর্শুকার সম্মুখ প্রান্ত তরুনাস্থিময়।প্রথম ৭ জোড়া পর্শুকা এদের তরুনাস্থি দিয়ে স্টার্নামের সাথে যুক্ত থাকে এগুলো আসল পর্শুকা। বাকী ৫ জোড়া নকল কারণ স্টার্নামের সাথে যুক্ত না। ৮ম,৯ম,১০ম পর্শুকা উপরিস্থিত পর্শুকার তরুণাস্থির সাথে যুক্ত হয়ে কোস্টাল আর্চ( costal arch) গঠন করে। ১১ ও ১২ নং পর্শুকা সামনে মাংসপেশীতে উন্মুক্ত থাকে। প্রথম পর্শুকাজোড়ার উপরিতলে পেশি সংযোজনের জন্য দুটি এবং সাবক্লাভিয়ান শিরা ও ধমনি ধারণের জন্য দুটি খাদ থাকে। উপরে নিচে দুই কোস্টাল তরুণাস্থির মধ্যবর্তী ফাঁকা স্থানকে ইন্টারকোস্টাল স্পেস বলে।